**5.§**

# **Par Ogres novada pašvaldības domes priekšsēdētāja Artūra Manguļa komandējumu uz Zagrebu (Horvātijā)**

(A. Pūga)

Izskatot Ogres novada pašvaldībā 2015. gada 26. jūnijā ar Nr.1-10.6/587 reģistrēto Latvijas Pašvaldību savienības vēstuli Nr.0620151990/A1355 „Par Artūra Manguļa dalību projekta „LADDER – LOCAL AUTHORITIES AS DRIVERS FOR DEVELOPMENT EDUCATION AND RAISING AWARENESS” apmācību seminārā”, pamatojoties uz Darba likuma 76. panta pirmās daļas 1. punktu, 2010. gada 12. oktobra Ministru kabineta noteikumu Nr.969 "Kārtība, kādā atlīdzināmi ar komandējumiem saistītie izdevumi" 41. punktu

**balsojot: PAR –** 14 balsis (R.Javoišs, E.Dzelzītis, E.Bartkevičs, S.Kirhnere, E.Helmanis, J.Laizāns, M.Legzdiņš, Dz.Mozule, V.Pūķe, M.Siliņš, I.Tamane, I.Vecziediņa, V.Gaile, L.Strelkova) **PRET –** nav, **ATTURAS –** nav

*A.Mangulis balsošanā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,* Ogres novada pašvaldības dome **NOLEMJ:**

1. Komandēt Ogres novada pašvaldības domes priekšsēdētāju **Artūru Manguli** uz Zagrebu (Horvātijā) no **2015. gada 21. jūlija – 2015. gada 25. jūlijam** piedalīties Eiropas Komisijas līdzfinansētā projekta „LADDER – LOCAL AUTHORITIES AS DRIVERS FOR DEVELOPMENT EDUCATION AND RAISING AWARENESS” (LADDER), kura partneris ir Latvijas Pašvaldību savienība, apmācību grupā.
2. Ogres novada pašvaldības centrālās administrācijas „Ogres novada pašvaldība” Finanšu departamenta Finanšu nodaļai atlīdzināt A.Mangulim dienas naudu atbilstoši Ministru kabineta noteiktajai kārtībai. Ceļa un viesnīcas izdevumi tiek apmaksāti no LADDER projekta līdzekļiem.
3. Kontroli par šā lēmuma 2. punkta izpildi uzdot Ogres novada pašvaldības centrālās administrācijas „Ogres novada pašvaldība” Finanšu departamenta direktorei **Aivai Ormanei.**